Itäeurooppalaiset ovat ihmetelleet taivaalta tulevaa oranssin väristä lunta.

Meteorologien mukaan syynä on Saharassa riehuva hiekkamyrsky. Tuuli kuljettaa hiekan mukanaan Eurooppaan ja se sekoittuu vesi- ja lumisateeseen.

Ilmiö on tunnettu ennestäänkin ja se tapahtuu noin joka viides vuosi. Tällä kertaa ilmiö on poikkeuksellisen voimakas.

Ihmiset ovat myös valittaneet, että hiekkaa menee suuhun.